**... Napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2022. május…..-i nyilvános ülésére**

**Tárgy: Beszámoló az Önkormányzat részvételével működő társulások 2021. évi**

**tevékenységéről**

**Előterjesztő:** Fábián Gusztáv polgármester

**Előkészítette:** Nagy Éva ügyintéző **Jogszabállyal nem ellentétes**

**dr. Szabó Tímea**

**címzetes főjegyző**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény IV. fejezete az alábbi, helyi önkormányzatok társulásaira vonatkozó szabályokat tartalmazza:

***87. §*** *A helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.*

***A helyi önkormányzatok társulásának általános szabályai***

***88. §*** *(1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

***89. §*** *(1) A társuláshoz csatlakozni naptári év első, abból kiválni naptári év utolsó napjával lehet, ha törvény vagy a társulási megállapodás másként nem rendelkezik.*

*(2) A társuláshoz való csatlakozásról és a kiválásról, ha törvény eltérően nem rendelkezik, legalább hat hónappal korábban, minősített többséggel kell dönteni. Erről a társulási tanácsot értesíteni kell.*

*(3) A társulási tanács minősített többséggel dönt a társulásból történő kizárásról.*

***90. §*** *(1) A társulás a feladatkörébe tartozó közszolgáltatások ellátására - jogszabályban meghatározottak szerint - költségvetési szervet, gazdálkodó szervezetet, nonprofit szervezetet és egyéb szervezetet alapíthat, kinevezi vezetőiket. A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.*

*(2) A társulás működési költségeihez - a társulási megállapodás eltérő rendelkezése hiányában - a társulás tagjai az általuk képviselt települések lakosságszámának arányában hozzájárulnak.*

*(3) A társulás saját vagyonnal rendelkezhet.*

*(4) A társulás megszűnése, a társulásból történő kiválás, kizárás esetén - eltérő megállapodás hiányában - a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.*

*(5) A társulásból történő kiválás esetén a vagyontárgy társulási tag részére történő kiadását a társulási megállapodásban meghatározott időtartamra, de legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg.*

***91. §*** *A társulás megszűnik:*

*a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;*

*b) ha a társulás tagjai a 88. § (2) bekezdés szerinti többséggel azt elhatározzák;*

*c) a törvény erejénél fogva;*

*d) a bíróság jogerős döntése alapján.*

***92. §*** *A társult önkormányzatok képviselő-testületei megállapodhatnak abban, hogy a vitás kérdésben bármelyik képviselő-testület kérheti a megállapodásban megjelölt önkormányzati érdekszövetség által felkért tagokból álló egyeztető bizottság állásfoglalását, továbbá abban, hogy a közigazgatási per megindítása előtt a képviselő-testület az egyeztető bizottság állásfoglalását kéri.*

***A társulási megállapodás alapvető szabályai***

***93. §*** *A társulási megállapodás tartalmazza:*

*1. a társulás nevét, székhelyét;*

*2. a társulás tagjainak nevét, székhelyét, képviselőjét;*

*3. a társuláshoz tartozó települések lakosságszámát;*

*4. a társulás által ellátott feladat- és hatásköröket;*

*5. a társulás döntéshozó szervét, döntéshozó szervének tagjait megillető szavazatarányt;*

*6. a döntéshozatalának módját, a minősített döntéshozatal eseteit;*

*7. a közös fenntartású intézmények megnevezését;*

*8. a társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértékét, teljesítésének módját;*

*9. a társulás tagjai által vállalt pénzügyi hozzájárulás nem teljesítése esetén irányadó eljárást (a társulás döntésétől függően a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulását, felhatalmazó nyilatkozatát, amely alapján a társulás beszedési megbízást nyújthat be a pénzforgalmi szolgáltatóhoz);*

*10. a társulás vagyonát és a vagyonátadás feltételeit, a tulajdonosi jogok és kötelezettségek gyakorlásának rendjét;*

*11. intézmény közös alapítása esetén az alapítói jogok gyakorlására vonatkozó részletes rendelkezéseket;*

*12. a társulás általános rendjétől eltérő (nem minden tag részére, vagy a tag által saját intézménye útján más tagok részére történő) feladatellátás módját;*

*13. a társulás szolgáltatásai igénybevételének a társulás által meghatározott feltételeit;*

*14. a társulás működéséről évente legalább egy alkalommal történő beszámolás kötelezettségét;*

*15. a társulás működésének ellenőrzési rendjét;*

*16. a megállapodás módosításának feltételeit;*

*17. a társulásból történő kiválás és kizárás feltételeit;*

*18. a társulás megszűnése esetén a tagok egymással való elszámolásának kötelezettségét, módját;*

*19. azt, amiben a képviselő-testületek megállapodtak.*

***A társulás szervezete és működése***

***94. §*** *(1) Az önkormányzati társulás döntéshozó szerve a társulási tanács.*

*(2) A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.*

*(3) A társulási tanács döntését határozattal hozza.*

*(4) A társulási tanács akkor határozatképes, ha ülésén a megállapodásban meghatározott számú, de legalább a szavazatok felével rendelkező képviselő jelen van. A javaslat elfogadásához a megállapodásban meghatározott számú, de legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.*

*(5) A tíznél több tagból álló önkormányzati társulás társulási tanácsának érvényes döntéséhez a megállapodásban meghatározott számú, de legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát.*

*(6) A megállapodásban meghatározott döntéshez minősített többség szükséges.*

*(7) A minősített többséghez a megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.*

*(8) A döntéshozatali eljárás egyéb szabályairól - beleértve a szavazatarányok és a költségek viselésének kérdését is - a társulás tagjai a társulási megállapodás keretében szabadon döntenek. Törvény vagy a társulási megállapodás eltérő rendelkezésének hiányában a társulás minden tagját egy szavazat illeti meg.*

***95. §*** *(1) A társulási tanács tagjai közül elnököt választ, alelnököt választhat. Együttes akadályoztatásuk esetén a tanács ülését a korelnök hívja össze és vezeti.*

*(2) A társulási tanács döntéseinek előkészítése, végrehajtásuk szervezése érdekében bizottságokat alakíthat.*

*(3) A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.*

*(4) A társulási tanács munkaszervezeti feladatait (döntések előkészítése, végrehajtás szervezése) eltérő megállapodás hiányában a társulás székhelyének polgármesteri hivatala látja el.*

*(5) A társulási tanács ülésén a társult önkormányzatok jegyzői tanácskozási joggal részt vehetnek.*

**Salföld Önkormányzata** 2019. évben a következő 3 önkormányzati társulásban vett részt:

- Badacsonytomaj Város és Ábrahámhegy, Salföld községek Napközi Otthonos óvodai ellátását biztosító Intézményi Társulás, mint tag település.

- Révfülöp és Térsége Óvodai Intézményfenntartó Társulás, mint tag település

- Tapolca Környéki Önkormányzati Társulás, mint tag település.

Az év első felében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendeletben a Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolta.

**I. Badacsonytomaj Város és Ábrahámhegy, Salföld községek Napközi Otthonos óvodai ellátását biztosító Intézményi Társulás**

A társulás célja, hogy az óvodai nevelés és oktatás kötelező feladatok ellátása során a finanszírozás minél hatékonyabb és költségkímélőbb legyen, valamint biztosítható legyen a szakmai pedagógiai munka színvonala.

A társulásnak három tagja van: Badacsonytomaj, Ábrahámhegy, Salföld.

Magyarország helyi önkormányzatairól szóló 2011. évi CLXXXIX. törvény 95. §-a alapján Badacsonytomaj város és Ábrahámhegy, Salföld községek Napközi otthonos óvodai ellátását biztosító Intézményi Társulás Társulási Tanácsának működéséről évente be kell számolnia a képviselő-testületnek. A Társulási Tanács 2021. évi munkájáról a Társulás nem küldött tájékoztatót a Testület számára. A megküldött jegyzőkönyvek és határozat kivonatok szerint a Társlási Tanács 2 ülést tartott 2021 évben.

**2021. augusztus 19.**

Napirend:

1. Társulási Tanács elnöke által veszélyhelyzet időszakában elfogadott döntések jóváhagyása
2. Pipitér Közös Fenntartású Napközi Otthonos Óvoda Mini Bölcsőde és Bölcsőde Házirendjeéről és Pedagógiai programjáról
3. Pipitér Közös Fenntartású Napközi Otthonos Óvoda Mini Bölcsőde és Bölcsőde 2020. évi teljesítés elszámolása
4. Pipitér Közös Fenntartású Napközi Otthonos Óvoda Mini Bölcsőde és Bölcsőde 2021 első féléves költségvetés teljesítéséről beszámoló
5. Pipitér Közös Fenntartású Napközi Otthonos Óvoda Mini Bölcsőde és Bölcsőde 2021. évi költségvetés módosításáról.

**2021. december 9.**

Napirend:

1. Az Intézményi Társulás és a Pipitér Közös Fenntartású Napközi Otthonos Óvoda Mini Bölcsőde és Bölcsőde 2021. évi költségvetés módosításáról
2. Az Intézményi Társulás 2021. évi munkájáról beszámoló
3. Pipitér Közös Fenntartású Napközi Otthonos Óvoda Mini Bölcsőde és Bölcsőde 2020/2021. évi nevelő munkájáról beszámoló,
4. Pipitér Közös Fenntartású Napközi Otthonos Óvoda Mini Bölcsőde és Bölcsőde 2021. ¾ éves költségvetés teljesítéséről beszámoló
5. Pipitér Közös Fenntartású Napközi Otthonos Óvoda Mini Bölcsőde és Bölcsőde Intézkedési Terve
6. Pipitér Közös Fenntartású Napközi Otthonos Óvoda Mini Bölcsőde és Bölcsőde 2021. évi belső ellenőrzési terve
7. Pipitér Közös Fenntartású Napközi Otthonos Óvoda Mini Bölcsőde és Bölcsőde 2021/2022 évi munkaterve.

**A Társulási Tanács döntései:**

**11/2021. (VIII.19.) határozat**: A Társulási Tanács az ülésen jegyzőkönyv hitelesítőnek Fábián Gusztáv polgármestert, jegyzőkönyv hitelesítőnek Tóthné S. Zsuzsát fogadta el.

**12/2021. (VIII.19.) határozat:** A Társulási Tanács a 2021. augusztus 19-i nyilvános ülésének napirendjét elfogadta.

**13/2021. (VIII.19.) határozat**: A Társulási Tanács a Társulási Tanács Elnöke által a veszélyhelyzet kihirdetéséről szóló 24/2021. (I.29.) kormányrendelettel kihirdetett veszélyhelyzet fennállása alatt meghozott döntéseit (15-23/2020. (XII.17.) számú és 1/2021. (I.29.) -10/2021. (V.31.) számú határozatokat megerősítette, azokat változatlan formában fenntartotta.

**14/2021. (VIII.19.) határozat**: A Társulási Tanács a Pipitér Közös Fenntartású Napközi Otthonos Óvoda Mini Bölcsőde és Bölcsőde házirendjét és pedagógiai programját elfogadta.

**15/2021. (VIII.19.) határozat**: A Társulási Tanács a Pipitér Közös Fenntartású Napközi Otthonos Óvoda Mini Bölcsőde és Bölcsőde 2020 évi elszámolását elfogadta.

**16/2021. (VIII.19.) határozat**: A Társulási Tanács Pipitér Napközi Otthonos Óvoda Mini Bölcsőde és Bölcsőde 2021 ½ éves gazdálkodásáról szóló tájékoztatóját elfogadta.

**17/2021. (VIII.19.) határozat**: A Társulási Tanács a Badacsonytomaj város és Ábrahámhegy, Salföld községek Napközi Otthonos óvodai ellátását biztosító Intézményi társulás 2021. évi módosítását, valamint a Pipitér Közös Fenntartású Napközi Otthonos Óvoda Mini Bölcsőde és Bölcsőde költségvetésének módosítását elfogadta.

**19/2021. (XII.09.) határozat**: A Társulási Tanács az ülésen jegyzőkönyv hitelesítőnek Vella Ferenc Zsolt polgármestert, Tóthné S. Zsuzsannát jegyzőkönyvvezetőnek elfogadta.

**20/2021. (XII.09.) határozat**: A Társulási Tanács a 2021. december 9-i nyilvános ülés napirendjét elfogadta.

**21/2021. (XII.09.) határozat**: A Társulási Tanács a Badacsonytomaj város és Ábrahámhegy, Salföld községek Napközi Otthonos óvodai ellátását biztosító Intézményi társulás 2021. évi módosítását, valamint a Pipitér Közös Fenntarátsó Napközi Otthonos Óvoda Mini Bölcsőde és Bölcsőde költségvetésének módosítását elfogadta.

**22/2021. (XII.09.) határozat**: A Társulási Tanács a Badacsonytomaj város és Ábrahámhegy, Salföld községek Napközi Otthonos óvodai ellátását biztosító Intézményi Társulás működéséről szóló beszámolót elfogadta.

**23/2021. (XII.09. határozat**: A Társulási Tanács a Pipitér Közös Fenntartású Napközi Otthonos Óvoda Mini Bölcsőde és Bölcsőde 2020/2021 évi nevelő munkájáról szóló beszámolót elfogadta.

**24/2021. (XII.09.) határozat**: A Társulási Tanács Pipitér Közös Fenntartású Napközi Otthonos Óvoda Mini Bölcsőde és Bölcsőde 2021 ¾ éves gazdálkodásáról szóló tájékoztatóját elfogadta

**25/2021. (XII.09.) határozat**: A Társulási Tanács a Pipitér Napközi Otthonos Óvoda Mini Bölcsőde és Bölcsőde Intézkedési tervét elfogadta.

26/2022. (XII.09.) határozat: A Társulási Tanács az a Badacsonytomaj város és Ábrahámhegy, Salföld községek Napközi Otthonos óvodai ellátását biztosító Intézményi Társulás 2021. évi belső ellenőrzési tervét elfogadta.

27/2021. (XII.09.) határozat: A Társulási Tanács a Pipitér Közös Fenntartású Napközi Otthonos Óvoda Mini Bölcsőde és Bölcsőde 2021/2022 évi munkatervét elfogadta.

**II. Révfülöp és Térsége Óvodai Intézményfenntartó Társulás**

A társulás célja, hogy az óvodai nevelés és oktatás kötelező feladatok ellátása során a finanszírozás minél hatékonyabb és költségkímélőbb legyen, valamint biztosítható legyen a szakmai pedagógiai munka színvonala.

A társulásnak négy tagja van: Révfülöp, Ábrahámhegy, Balatonrendes, Salföld

A Társulási megállapodás 14. pontja szabályozza a Társulás működéséről szóló beszámolási kötelezettséget. Ennek keretében a társulásban résztvevő önkormányzatok polgármestere a saját képviselő-testületének évenként, a költségvetési éves beszámoló keretében ad számot a társulás tevékenységéről, a pénzügyi helyzetéről, a társulási cél megvalósulásáról.

**Az Elönk által elfogadott határozatok:**

1**/2021. (II.11.) határozat**: Az államhátartásról szóló 2011. évi CXCV. törvény 26.§ (1) bekezédse alapján döntött a Társulás gazdálkodásáról szóló 2021. évi költségvetés elfogadásáról. A Társulás 2021. évi költségvetés bevételi főösszegét 52.889.015 forinban, kiadási főösszegét 52.889.015 forintban, a Révfülöp és Térsége Napközi Otthonos Óvoda 2021 évi költségvetés bevételi főösszegét 80.494.845 forintban, kiadási főösszegét 80.494.845 forintban határozta meg.

**2/2021.(II.11.) határozat**: Az államhátartásról szóló 2011. évi CXCV. törvény 29/A.§ -a alapjá a Révfülöp és Térsége Óvodai Intézményfenntartó Társulás saját bevételeinek, valamint a Magyarország stabilitásáról szóló 2011.évi CXCIV. törvény 8.§ (2) bekezdése szerinti adósságot keletkezető ügyleteiből eredő fizetési kötelezettségeinek a kötlségvetési évet követő három évre várható összegét az alábbiak szeirnt állapította meg: Saját bevételek összege: 2022: 0; 2023: 0; 2024:0; 2025:0. Adósságot keletkezető ügyletekből eredő fizetési kötelezettségek: 2022: 0; 2023:0; 2024:0; 2025:0.

**3/2021. (II.11.) határozat**: A Társulás mint ajánlatkérő a közbeszerzésekről szóló 2015. évi CXLIII. törvény 42.§-a szerinti 2021. évben lefolytatandó közbeszerzési eljárások éves tervét nemleges megjelöléssel hagyta jóvá.

**4/2021. (III.23.) határozat**: Döntés a Révfülöp és Térsége Napközi Otthonos Óvoda általános felvételi időpontjáról, az indíható csoportok számáról, heti nyitvatartásról, éves nyitvatartásról, felvételi körzetről, és a pedagógusok beiskolázási tervéről.

**5/2021. (V.28.) határozat** a Révfülöp és Térsége Óvodai Intézményfenntartó Társulás 2020. évi költségvetés bevételi fő összegét 45.571.364 forintban kiadási fő összegét 45.571.364 forintban, valamint a Révfülöp és Térsége Napközi Otthonos Óvoda 2020. évi bevételi főősszegét 69.633.669 forintban, míg a kiadási főösszegét 69.633.669 forintban állapította meg.

**6/2021. (V.28.) határozat**, melyben a Révfülöp és Térsége Óvodai Intézményfenntartó Társulás 2020. évi költségvetési beszámoló bevételi főősszegét 45.401.743 Ft-ban kiadási főösszegét 45.322.591 Ft-ban, valamint a Révfülöp és Térsége Napközi Otthonos Óvoda 2020. évi költségvetési beszámoló bevételi főösszegét 69.336.148 forintban, kiadási főösszegét 66.818.824 forintban állapította meg.

**A Társulási Tanács legközelebb 2021. október 4. napján ülésezett.**

Napirendi pontok:

1. 2021. évi módosított költségvetés előterjesztése
2. Óvodai nevelőmunka, iskolai oktatás előkészítés, Beszámoló
3. 2021/2022 nevelési év, Munkaterv véleményezése

**2021.december 2.**

Napirendi pontok:

1. 2021. évi költségvetés módosítása, költségvetéshez kapcsolódó tájékoztatási kötelezettség
2. Szervezeti és Működési Szabályzat Módosítása

**A Társulási Tanács 2021. évben az alábbi határozatokat hozta:**

**7/2021. (X.04.) határozat:** ATársulás Társulási Tanácsa az államháztartásról szóló 2011. évi CXCV. törvény 34.§ (6) bekezdése alapján az alábbiak szerint döntött a gazdálkodásáról szóló 2021. évi költségvetés módosításáról. A Társulási Tanács a Révfülöp és Térsége Óvodai Intézményfenntartó Társulás 2021. évi költségvetés bevételi fő összegét 53.629.278 forintban kiadási fő összegét 53.629.278 forintban, a Révfülöp és Térsége Napközi Otthonos Óvoda 2021. évi költségvetés bevételi fő összegét 83.688.716 forintban, kiadási fő összegét 83.688.716 forintban állapította meg.

**8/2021. (X.04.) határozat**: A Társulás Társulási Tanácsa a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet alapján az Óvoda 2020/2021. nevelési évről szóló beszámolóját elfogadta.

**9/2021. (X.04.) határozat**: A Társulás Társulási Tanácsa a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet alapján az Óvoda 2021/2022. nevelési évi Munkatervét az előerjesztés szerinti tartalommal elfogadta.

**10/2021. (XII.02.) határozat:** A Társulás Társulási Tanácsa a 2011. évi CXCV. törvény 34.§ (6) bekezdése alapján az alábbiak szerint döntött a gazdálkodásáról szóló 2021. évi költségvetés módosításáról. A Társulási Tanács a Révfülöp és Térsége Óvodai Intézményfenntartó Társulás 2021. évi költségvetés bevételi főösszegét 52.384.908 forintban kiadási főösszegét 52.384.908 forintban, a Révfülöp és Térsége Napközi Otthonos Óvoda 2021. évi költségvetés bevételi főösszegét 82.730.232 forintban, kiadási főösszegét 82.730.232 forintban állapította meg.

**11/2021. (XII.02.) határozat**: A Társulás Társulási Tanácsa a 2021. évi költségvetés módosításához kapcsolódó, az államháztartásról szóló törvény szerinti tájékoztatást elfogadta.

**12/2021. (XII.02.) határozat**: A Társulás Társulási Tanácsa a Révfülöp és Térsége Napközi Otthonos Óvoda Szervezeti és Működési Szabályzatának – előterjesztés szerinti – módosításával egyetértett.

**III. A Tapolca Környéki Önkormányzati Társulás Társulási Tanácsában végzett tevékenységről**

A Tapolca Környéki Önkormányzati Társulás (székhelye: 8319 Lesenceistvánd, Kossuth u. 145.; telephelye: 8300 Tapolca, Nyárfa u. 3.) működési területe a tapolcai járás területén levő önkormányzatok közigazgatási területe. A Társulás jogi személy, gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Lesenceistvándi Közös Önkormányzati Hivatal (8319 Lesenceistvánd, Kossuth u. 145.) látja el.

A Társulás célja, hogy szervezeti keretet biztosítson a települési önkormányzatok kapcsolat- és együttműködési rendszerének. Célja továbbá a helyi közügyek, valamint a helyben biztosítandó közfeladatok körében ellátandó önkormányzati feladat- és közszolgáltatási rendszer közös, illetve térségi rendszerének kialakítása, szervezése, összehangolása, működtetése, fejlesztése önkormányzati társulás keretében (térségi feladatellátás); a feladatellátás feltétel- és forrásrendszerének koordinálása; a Tapolca, Nyárfa u. 3. szám alatti, a társult önkormányzatok osztatlan közös tulajdonát képező irodaépület fenntartása, üzemeltetése.

A Társulásra átruházott feladat- és hatáskörök:

Szociális alapszolgáltatási feladatok ellátása: szociális étkeztetés, házi segítségnyújtás, család- és gyermekjóléti szolgáltatások, támogató szolgálat. A feladatok ellátására a társulás fenntartja és működteti a Balaton-felvidéki Szociális, Gyermekjóléti, és Háziorvosi Ügyeleti Szolgálatot, mint önállóan működő költségvetési intézményt.

Egészségügyi alapellátás:A Társulás gondoskodik az egészségügyi alapellátás együttes szervezésén belül a központi orvosi ügyelet megszervezéséről és fenntartásáról.

Épületüzemeltetési, épület-fenntartási feladatok: A Társulás térítésmentes használatában van a tag önkormányzatok tulajdonát képező Tapolca, Nyárfa u. 3. szám alatti irodaépület. A Társulás jogosult a feladatellátáshoz nem szükséges helyiségek tartós és eseti bérbeadására, hasznosítására.

Az önkormányzati társulás döntéshozó szerve a Társulási Tanács. A társulási tanácsot a társult önkormányzatok képviselő-testületei által delegált tagok alkotják, akik meghatározott számú szavazattal rendelkeznek. A Társulási Tanács 29 főből áll.

A társulási tanácsba delegált képviselők évente legalább egy alkalommal beszámolnak képviselő- testületeiknek a társulás működéséről. A társulási tanács képviseleti joggal rendelkező tagjai személyesen, vagy megbízottjuk útján figyelemmel kísérik az általuk képviselt településen a társulás által ellátott tevékenységek színvonalát, és a településen feladatot ellátó, a társulás, vagy intézménye által foglalkoztatott szakdolgozók munkáját. A feladat ellátás tapasztalatairól, az észlelt esetleges hiányosságokról szükség szerint, illetve haladéktalanul tájékoztatja az elnököt, és a munkaszervezet vezetőjét.

**A Társulás Elöka által elfogadott határozatok:**

**1/2021. (III.10.) határozat**: Döntés a Balaton-felvidéki Szociális, Gyermekjóléti és hÁziorvosi Ügyeleti Szolgálat 2021. évi költségvetésének elfogadásáról.

**2/2021.(II.I10.) határozat**: Döntés a Tapolca Környéki Önkormányzati Társulás 2021. évi költségvetésének elfogadásáról.

**3/2021.(III.10.) határozat**: Döntés a Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat Szakmai Program módosításának elfogadásáról.

**4/2021.(III.10.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat2020. évi munkájáról szóló beszámoló elfogadásáról.

**5/2021.(III.10.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat2020. évi munkájáról szóló beszámoló elfogadásáról.

**6/2021.(III.10.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat Szervezeti és Működési Szabályzatának elfogadásról.

**7/2021.(V.25.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat költségvetési intézmény 2020. évi költségvetésének módosításáról.

**8/2021. (V.27.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat 2020. évi költségvetési szárszámadásáról.

**9/2021.(V.28.)** **határozat**: A Tapolca Környéki Önkormányzati Társulás 2020. évi költségvetés módosításáról.

**10/2021.(V.28.) határozat**: A Tapolca Környéki Önkormányzati Társulás 2020. évi költségvetés végrahajtásáról szóló szárszámadásról.

**A Társulás Társulási Tanácsa legközelebb 2021. október 7. napján ülésezett.**

Napirend:

1. a veszélyhelyzet ideje alatt a Háziorvosi Ügyeletben résztvevő háziorvosok, szakszemélyzet és kisegítő személyzet anyagi elismerésére javaslat
2. Tájékoztatás a veszélyhelyzet ideje alatt meghozott döntésekről
3. Pénzügyi Bizottság Elnökének megválasztása.

Kérem a Tisztelt Képviselő-testületet, hogy beszámolómat elfogadni szíveskedjen.

***Határozati javaslat:***

**SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**…/2022. (…) HATÁROZATA**

***az Önkormányzat részvételével működő társulások 2021. évi tevékenységéről szóló***

***beszámoló elfogadásáról***

**Salföld Község Önkormányzata Képviselő-testülete az önkormányzati társulások 2021. évi munkájáról készült beszámolót tudomásul veszi, és elfogadja.**